Marta Bogdanowicz
majus85@gmail.com
Ekaterina Gerasimova
kittykat3756@gmail.com
Az archívumkibontás beállításainak megadása.
Kelemen Gábor
kelemeng at gnome dot hu 2012, 2013, 2014.

# Az archívumkibontás speciális beállításai

Az Archívumkezelő különböző beállításokat kínál az archívumok kibontásához. Ezeket a beállításokat a Kibontás ablakban láthatja. Az ablak alján kiválaszthatja, hogy mit szeretne kibontani:

# Minden fájl

Az archívum minden fájlja és könyvtára kibontásra kerül.

# Kijelölt fájlok

Az Archívumkezelő csak a kiválasztott fájlokat bontja ki.

A fájlokat a Kibontás gomb megnyomása előtt ki kell jelölnie. Ehhez kattintson a fájlok nevére. Több fájl kiválasztásához tartsa lenyomva a Ctrl vagy Shift billentyűt.

# Fájlok

Beírhatja a kibontani kívánt fájlok neveit. Az egyes fájlokat pontosvesszővel (;) válassza el.

A fájlneveket a kiterjesztéssel együtt adja meg. A csillagot (*) helyettesítő karakterként használhatja. Az összes .txt fájlt kibonthatja például a *.txt beírásával.

Megadhatja a fájlválasztó ablakban, hogy szeretné-e a következőket:

# Könyvtárszerkezet megtartása

Jelölje be ezt a négyzetet az archívum könyvtárszerkezetének megtartásához

# Ne írja felül az újabb fájlokat

Ezt engedélyezve a kibontás során nem kerülnek felülírásra az archívumban lévőkkel azonos nevű, már létező fájlok, ha ezek utolsó módosítási dátuma későbbi az archívumban lévőkénél.

Ezek a Műveletek az ablak alján jelennek meg.